Anexă la HCL nr. \_\_\_\_\_\_ /2023

**STATUTUL ASOCIAȚIEI**

**ORGANIZAȚIA DE MANAGEMENT**

**AL DESTINAȚIEI**

**BUCOVINA**

**LA NIVEL REGIONAL**

 **CUPRINS**

CAPITOLUL I . CADRUL GENERAL

CAPITOLUL II. DENUMIREA, SEDIUL ȘI DURATA DE FUNCȚIONARE A ORGANIZAȚIEI

CAPITOLUL III. SCOPUL ŞI OBIECTIVELE ORGANIZAȚIEI

CAPITOLUL IV. PATRIMONIUL INIȚIAL AL ORGANIZAȚIEI

CAPITOLUL V. DOBÂNDIREA ŞI PIERDEREA CALITĂŢII DE MEMBRU

CAPITOLUL VI. DREPTURILE ŞI OBLIGAŢIILE MEMBRILOR ORGANIZAȚIEI

CAPITOLUL VII. ORGANELE DE CONDUCERE, ADMINISTRARE ŞI CONTROL. ATRIBUŢII

CAPITOLUL VIII. DIZOLVAREA ȘI LICHIDAREA ORGANIZAȚIEI

CAPITOLUL IX. DISPOZIŢII FINALE

**CAPITOLUL I.**

**CADRUL GENERAL**

**Art. 1.** **Membrii fondatori:**

1). **Județul Suceava,** **prin Consiliul Județean Suceava**, cu sediul în municipiul Suceava, strada Ștefan Cel Mare, nr. 36, județul Suceava, România, e-mail: contact@cjsuceava.ro, cod fiscal 4244512, prin reprezentant legal **Gheorghe FLUTUR**, președinte, împuternicit în scopul prezentei asocieri prin Hotărârea Consiliului Județean Suceava nr. \_\_\_\_\_\_\_\_\_\_\_\_\_\_\_\_\_\_\_\_;

2). **Organizația de Management al Destinației Locale „Suceava – Orașul Cetății de Scaun**”, cu sediul în municipiul Suceava, Centrul Cultural al Municipiului Suceava, strada Dragoș Vodă, nr. 1, etaj 3, camera 210, județul Suceava, România, primsv@primariasv.ro, cod fiscal \_\_\_\_\_\_\_\_\_\_\_, prin reprezentant legal **Ion LUNGU,** președinte, împuternicit în scopul prezentei asocieri prin Hotărârea AGA nr. \_\_\_\_\_\_\_\_\_\_\_\_\_\_;

3). **Organizația de Management al Destinației Locale Țara Dornelor**, cu sediul în municipiul Vatra Dornei, strada Gării, nr. 1, primaria@vatra-dornei.ro, cod fiscal \_\_\_\_\_\_\_\_\_\_\_, județul Suceava, România, prin reprezentant legal **Ilie BONCHEȘ**, președinte, împuternicit în scopul prezentei asocieri prin Hotărârea AGA nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

4). **Organizația de Management al Destinației Locale Sucevița - Putna**, cu sediul în localitatea Horodnic de Sus, nr. 1057, omdsucevitaputnasv@gmail.com, cod fiscal \_\_\_\_\_\_\_\_\_\_\_, județul Suceava, România, prin reprezentant legal **Ioan IACOBAN**, președinte, împuternicit în scopul prezentei asocieri prin Hotărârea AGA nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

5). **Camera de Comerț și Industrie Suceava**, cu sediul în municipiul Suceava, strada Universității, nr. 15-17, e-mail: office@ccisuceava.ro, cod fiscal \_\_\_\_\_\_\_\_\_\_\_, județul Suceava, România, prin reprezentant legal **Nicolae TROAŞE**, președinte, împuternicit în scopul prezentei asocieri prin Hotărârea nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

6). **Regia Autonomă „Aeroportul Ștefan cel Mare – Suceava”**, cu sediul în orașul Salcea, strada Aeroportului, nr. 1, e-mail: office@aeroportsuceava.ro, cod fiscal \_\_\_\_\_\_\_\_\_\_\_, județul Suceava, România, prin reprezentant legal **Ioan MĂRIUȚA,** director general, împuternicit în scopul prezentei asocieri prin Hotărârea nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

7). **Asociația „Produs în Bucovina”**, cu sediul în municipiul Suceava, Casa Prieteniei, Aleea Ion Grămadă, nr. 1-3, e-mail: contact@produsinbucovina.ro, cod fiscal \_\_\_\_\_\_\_\_\_\_\_, județul Suceava, România, prin reprezentant legal **Gabriel Lemnariu**, președinte, împuternicit în scopul prezentei asocieri prin Hotărârea AGA nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

8). **Direcția Silvică Suceava**, cu sediul în municipiul Suceava, Bd. 1 Mai, nr. 6, e-mail: office@suceava.rosilva.ro, cod fiscal \_\_\_\_\_\_\_\_\_\_\_, județul Suceava, România, prin reprezentant legal **Sorin Călin CIOBANU**, director general, împuternicit în scopul prezentei asocieri prin Hotărârea nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

9). **Municipiul Câmpulung Moldovenesc, prin Consiliul Local al Municipiului Câmpulung Moldovenesc**, cu sediul în municipiul Câmpulung Moldovenesc, strada 22 Decembrie, nr. 13, județul Suceava, România, e-mail: primaria@campulungmoldovenesc.ro, cod fiscal \_\_\_\_\_\_\_\_\_\_\_, prin reprezentant legal **Mihăiță NEGURĂ**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

10). **Municipiul Fălticeni, prin Consiliul Local al Municipiului Fălticeni**, cu sediul în municipiul Fălticeni, strada Republicii, nr. 13, județul Suceava, România, e-mail: falticeni@falticeni.ro, cod fiscal \_\_\_\_\_\_\_\_\_\_\_, prin reprezentant legal **Cătălin Gheorghe COMAN**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

11). **Orașul Gura Humorului, prin Consiliul Local al Orașului Gura Humorului**, cu sediul în orașul Gura Humorului, Piața Republicii, nr.14, județul Suceava, România, e-mail: salut@primariagurahumorului.ro, cod fiscal \_\_\_\_\_\_\_\_\_\_\_, prin reprezentant legal **Marius Ioan URSACIUC**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

12). **Orașul Siret, prin Consiliul Local al Orașului Siret**, cu sediul în orașul Siret, strada 28 Noiembrie, nr. 1, județul Suceava, România, e-mail: primariasiret@siretromania.ro, cod fiscal \_\_\_\_\_\_\_\_\_\_\_, prin reprezentant legal **Adrian POPOIU**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

13). **Comuna Coșna, prin Consiliul Local al Comunei Coșna**, cu sediul în localitatea Coșna, strada Principală, nr. 1, județul Suceava, România, e-mail: primariacosna@yahoo.com, cod fiscal \_\_\_\_\_\_\_\_\_\_\_, prin reprezentant legal **Gavril PARDĂU**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

14). **Comuna Frumosu, prin Consiliul Local al Comunei Frumosu**, cu sediul în localitatea Frumosu, strada Principală, nr. 72, județul Suceava, România, e-mail: frumosuprimaria@yahoo.com, cod fiscal \_\_\_\_\_\_\_\_\_\_\_, prin reprezentant legal **Constantin BUGA**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

15). **Comuna Fundu Moldovei, prin Consiliul Local al Comunei Fundu Moldovei**, cu sediul în localitatea Fundu Moldovei, strada Principală, nr. 283, județul Suceava, România, e-mail: office\_fm@yahoo.com, cod fiscal \_\_\_\_\_\_\_\_\_\_\_, prin reprezentant legal **Ion Tudor ZDROB**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

16). **Comuna Moldovița, prin Consiliul Local al Comunei Moldovița**, cu sediul în localitatea Moldovița, strada Principală, nr. 421, județul Suceava, România, e-mail: primaria.moldovita@yahoo.com, cod fiscal \_\_\_\_\_\_\_\_\_\_\_, prin reprezentant legal **Traian ILISEI**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

17). **Comuna Panaci, prin Consiliul Local al Comunei Panaci**, cu sediul în localitatea Panaci, strada Principală, nr. 297, județul Suceava, România, e-mail: primariapanaci@yahoo.com, cod fiscal \_\_\_\_\_\_\_\_\_\_\_, prin reprezentant legal **Vasile COZAN**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

18). **Comuna** **Pojorâta, prin Consiliul Local al Comunei Pojorâta**, cu sediul în localitatea Pojorâta, strada Principală, nr. 551, județul Suceava, România, e-mail: contact@primariapojorita.ro, cod fiscal \_\_\_\_\_\_\_\_\_\_\_, prin reprezentant legal **Ioan Bogdan CODREANU**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

19). **Comuna Sadova, prin Consiliul Local al Comunei Sadova**, cu sediul în localitatea Sadova, strada Principală, nr. 718, județul Suceava, România, e-mail: primariasadova@yahoo.com, cod fiscal \_\_\_\_\_\_\_\_\_\_\_, prin reprezentant legal **Mihai Constantinescu OTCU**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

20). **Comuna Vama, prin Consiliul Local al Comunei Vama**, cu sediul în localitatea Vama, strada Victoriei, nr. 96, județul Suceava, România, e-mail: primaria\_vama@yahoo.com, cod fiscal \_\_\_\_\_\_\_\_\_\_\_, prin reprezentant legal **Nicolai BALTAG**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

21). **Comuna Vatra Moldoviței, prin Consiliul Local al Comunei Vatra Moldoviței**, cu sediul în localitatea Vatra Moldoviței, strada Principală, nr. 207E, județul Suceava, România, e-mail: primariavatramoldovitei@yahoo.com, cod fiscal \_\_\_\_\_\_\_\_\_\_\_, prin reprezentant legal **Virgil SAGHIN**, primar, împuternicit în scopul prezentei asocieri prin Hotărârea Consiliului Local nr. \_\_\_\_\_\_\_\_\_\_\_\_\_\_\_\_\_\_\_\_;

**ne exprimăm voința de a coopera și de a ne asocia**, în conformitate cu prevederile Ordonanței Guvernului nr. 26/2000, cu privire la asociații și fundații, aprobată cu modificări și completări prin Legea nr. 246/2005, cu modificările și completările ulterioare, ale Ordonanței Guvernului nr. 58/1998 privind organizarea și desfășurarea activității de turism în România, aprobată cu modificări și completări prin Legea nr. 755/2001, cu modificările și completările ulterioare, precum și ale Ordonanței de Urgență nr. 86 / 2022 pentru modificarea și completarea Ordonanței Guvernului nr. 58/1998 privind organizarea și desfășurarea activității de turism în România, cu modificările și completările ulterioare, devenită Legea 64/2023, ale Ordinului nr. 1293 din 8 august 2022 privind aprobarea Procedurii de avizare a organizațiilor de management al destinației, modificat și completat prin Ordinul 626/29 martie 2023, precum și ale Ordonanței Guvernului nr. 57/2019 privind Codul Administrativ, cu modificările și completările ulterioare, **în cadrul asociației *Organizația de Management al Destinației Bucovina***, la nivel regional, denumită în continuare „Organizația”, în scopul prevăzut în prezentul statut.

 **Art. 2.** **Asocierea** în scopul înființării Organizației de Management al Destinației Bucovina, cu asigurarea reprezentativității conform art. 2^4 alin. (3) și (5) din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare, **se hotărăște pentru Regiunea Bucovina de către** membrii fondatori prevăzuți la art.1.

 **Art. 3.** Organizația se înființează la nivelul Regiunii Bucovina, de către membrii fondatori, în baza dreptului la liberă asociere, ca persoană juridică română de drept privat, apolitică, fără scop patrimonial, de utilitate publică.

 **Art. 4.** (1) Prin derogare de la prevederile art. 5 alin. (1), art. 8 și cap. VI din Ordonanța Guvernului nr. 26/2000, aprobată cu modificări și completări prin Legea nr. 246/2005, cu modificările și completările ulterioare, **Organizația de Management al Destinației Regionale Bucovina dobândește personalitate juridică și statutul de utilitate publică, în baza avizului conform**, prevăzut la art. 10^1 alin. (1) din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare, **emis de autoritatea publică centrală responsabilă în domeniul turismului, la data înscrierii în Registrul asociațiilor și fundațiilor aflat la grefa Judecătoriei Suceava**.

(2) Organizația poate solicita înscrierea în Registrul asociațiilor și fundațiilor doar după obținerea avizului conform, emis de autoritatea publică centrală responsabilă în domeniul turismului.

(3) **Statutul de organizație de management al destinației, implicit statutul de utilitate publică, se pierde, în cazul în care** reprezentanții autorității publice centrale responsabile în domeniul turismului constată că **nu mai sunt îndeplinite condițiile care au stat la baza emiterii avizului** în scopul înființării organizației de management al destinației, conform art. 10^1 alin (2) din Ordonanța Guvernului nr. 58/1998 privind organizarea și desfășurarea activității de turism în România cu modificările și completările ulterioare.

 **Art. 5.** Organizația este o **structură organizatorică deschisă**, la care pot să adere și alte entități, instituții publice și structuri asociative din sectorul privat, care își desfășoară activitatea pe teritoriul județului Suceava, respectiv al Regiunii Bucovina, în domeniul turismului sau în domenii conexe acestuia, în conformitate cu prevederile statutului, ale Regulamentului de Organizare și Funcționare a acesteia și respectă prevederile art. 2^3 alin. (5) din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare.

**CAPITOLUL II**

**DENUMIREA, SEDIUL ȘI DURATA DE FUNCȚIONARE A ORGANIZAȚIEI**

**Art. 6.** Denumirea asociației este **Organizația de Management al Destinației Bucovina**, conform dovezii de disponibilitate a denumirii nr.199753/18.02.2022, eliberată de Ministerul Justiției, înregistrată la Consiliul Județean Suceava sub nr 6343 din 06.03.2023.

**Art. 7.** (1) Sediul Organizației este în România, Județul Suceava, Municipiul Suceava, Centrul Național de Informare și Promovare Turistică Suceava (CNIPT), Strada Mitropoliei, nr. 4.

(2) Sediul Organizației va putea fi mutat în orice alt loc aflat pe raza unităţilor administrativ-teritoriale membre, în baza ratificării de către Adunarea Generală a Organizației a hotărârii Consiliului Director cu privire la schimbarea sediului.

**Art. 8.** Organizația este constituită pe perioadă nedeterminată, începând cu data înscrierii sale în Registrul Asociațiilor și Fundațiilor, aflat la grefa Judecătoriei Suceava.

**Art. 9**. Organizația va avea ștampilă, siglă și însemne proprii și se organizează și funcționează potrivit prevederilor prezentului statut.

**CAPITOLUL III**

**SCOPUL ŞI OBIECTIVELE ORGANIZAȚIEI**

**Art. 10.** Organizația este persoană juridică de drept privat, fără scop lucrativ, având drept **scop** dezvoltarea și promovarea turismului în Regiunea Bucovina, în vederea creării unui cadru de dezvoltare integrată a diferitelor forme de turism și a serviciilor turistice din regiune, facilitării colaborării și parteneriatului între diferitele structuri publice și private cu activitate în acest domeniu, pentru crearea instrumentelor de promovare internă și externă, pentru acordarea suportului necesar elaborării și implementării strategiilor de dezvoltare a turismului regional, național și european, ținând cont de principiile turismului durabil.

**Art. 11. Obiectivele** Organizației sunt:

1. Creșterea gradului de valorificare a potențialului turistic din Regiunea Bucovina;
2. Promovarea potențialului turistic natural și antropic al Regiunii Bucovina;
3. Creșterea notorietății brandului turistic al Regiunii Bucovina;
4. Creșterea duratei sejurului/turist;
5. Creșterea numărului de turiști din regiune într-un an.

**Art. 12.** Pentru îndeplinirea obiectivelor, Organizația derulează următoarele **activități**:

a) elaborează strategia de dezvoltare şi marketing turistic a destinaţiei;

b) coordonează şi implementează strategia de dezvoltare şi marketing turistic a destinației;

c) coordonează procesul de realizare şi implementare a brand-ului destinaţiei;

d) colaborează cu celelalte organizaţii de management al destinaţiei, în vederea armonizării strategiilor de marketing;

e) integrează şi coroborează datele statistice la nivelul destinaţiei;

f) realizează cercetări de piaţă şi studii în domeniul turismului;

g) colaborează cu celelalte instituţii competente la corelarea strategiei de marketing turistic cu strategia de dezvoltare turistică;

h) contribuie la formarea resurselor umane din turism;

i) cooperează cu organisme similare la nivel naţional şi internaţional pentru promovarea şi creşterea atractivităţii destinaţiei turistice;

j) atrage fonduri naţionale şi europene prin diverse mecanisme financiare disponibile, rambursabile şi nerambursabile, pentru dezvoltarea programelor turistice;

k) intră în parteneriate cu alte destinaţii apropiate geografic sau tipuri de produse turistice, pieţe-sursă pentru creşterea competitivităţii regionale a destinaţiei ;

l) poate oferi servicii de consultanță în domeniul turismului și/sau în domenii conexe acestuia.

**Art. 13.** Monitorizarea îndeplinirii obiectivelor Organizației va fi realizată prin stabilirea unor indicatori de performanță, care vor fi detaliați în strategia de dezvoltare și marketing turistic, menționată la art. 2^3 din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare.

**CAPITOLUL IV**

**PATRIMONIUL INIȚIAL AL ORGANIZAȚIEI**

**Art. 14.** (1) Patrimoniul Organizației este compus din bunurile și resursele proprii, necesare acoperirii cheltuielilor de organizare și funcționare și desfășurării activităților proprii, pe de o parte, și din dreptul de folosință gratuită asupra unor bunuri din domeniul public sau privat al asociaților, acordat sau ce va fi acordat Organizației de către asociați, pe de altă parte.

(2) Patrimoniul inițial al Organizației este de 10.000 lei, constituit din contribuția în numerar a membrilor fondatori.

**Art. 15. Categoriile de resurse financiare ale Organizației** sunt următoarele:

a) sumele transferate de organizațiile de management al destinației de la nivelul Regiunii, conform art. 10^4 (1) din Ordonanța Guvernului nr. 58/1998;

b) cotizațiile de membru;

c) alte sume virate de membrii Organizației, în scopul promovării și dezvoltării turismului;

d) finanțări externe atrase;

e) donații, sponsorizări sau legate;

f) contribuția autorităților județene/locale pentru dezvoltarea destinației turistice;

g) orice alte surse de venituri prevăzute de lege sau de Statutul Organizației.

**Art. 16.** Organizația de Management al Destinației Regionale Bucovina are obligația de a vira 20% din sumele încasate conform prevederilor art. 10^4 din OUG 58/1998, cu modificările și completările ulterioare, către Organizația de Management al Destinației Națională din care va face parte.

**Art. 17.** Organizația are un buget propriu de venituri și cheltuieli. Situațiile financiare se întocmesc în conformitate cu legislația în vigoare. Bugetul minim anual este de 250.000 euro, echivalentul în lei la data depunerii cererii pentru avizare. Suma va fi virată în contul Organizației astfel:

1. Județul Suceava, prin Consiliul Județean Suceava – 200.000 euro;
2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

……………………………..

**CAPITOLUL V**

**DOBÂNDIREA ŞI PIERDEREA CALITĂŢII DE MEMBRU**

**Art. 19.** (1) Organizația are în componența sa următoarele categorii de membri:

1. **membri fondatori** – cei care au înființat Organizația și contribuie moral și material la fondarea ei și la constituirea patrimoniului social;
2. **membri asociați** - cei care se asociază ulterior înființării Organizației și contribuie la completarea patrimoniului său. Aceștia pot fi asociații profesionale și operatori de turism, precum și orice persoană juridică interesată în dezvoltarea activității turistice.
3. **membri de onoare** - persoane fizice sau juridice care aduc servicii deosebite în promovarea obiectivelor sau care o sprijină în mod substanțial din punct de vedere financiar și material, desemnate ca atare de către Adunarea Generală;

(2) **Calitatea de membru asociat al Organizației se dobândește** prin hotărârea Adunării Generale a Organizației, precedată de avizul favorabil al Consiliului Director.

(3) Organizația de Management al Destinației Bucovina este o structură deschisă, putând primi membri și după momentul constituirii.

(4) Orice nou membru al Organizației va accepta expres și în totalitate prevederile Statutului.

(5) Calitatea de membru al Organizației nu este transferabilă sau cesionabilă.

**Art. 20.** (1) Calitatea de membru încetează în următoarele cazuri:

* retragere, la cerere;
* încetarea, în condițiile legii, a calității de persoană juridică;
* excluderea din Organizație.

(2) Retragerea din Organizație a unui membru se face prin cerere scrisă, adresată Adunării Generale. Președintele Organizației va convoca Adunarea Generală în cel mult 30 (treizeci) de zile de la data primirii unei astfel de notificări.

(3) Orice cerere de retragere își produce efectele de la data aprobării acesteia de către Adunarea Generală. Retragerea din Organizație nu conduce la ștergerea obligațiilor asumate de către membrul în cauză dacă, la data comunicării deciziei de retragere, obligațiile asumate față de Organizație nu erau stinse.

(4) Adunarea Generală a Organizației poate hotărî pierderea calității de membru și, ulterior, excluderea din Organizație a unui membru, în urma votului a jumătate plus unu din membrii Adunării Generale prezenți la ședință, în următoarele situații:

a) nu își îndeplinește obligațiile față de Organizație;

b) nu își plătește, la scadență, cotizația anuală;

c) folosește prerogativele statutare în interes propriu;

d) acționează prin orice mijloace în scopul vădit de defăimare a Organizației și a membrilor acesteia ori al periclitării activității Organizației;

e) aduce prejudicii morale și materiale Organizației;

f) este condamnat pentru fapte penale;

g) în cazul declarării incapacității/insolvenței sau decesului membrilor - persoane fizice;

h) excludere, pentru abateri grave de la statut, regulamentele și hotărârile adoptate de Consiliul Director sau Adunarea Generală, pentru intervenirea unor motive de incompatibilitate cu această calitate, lipsa la trei ședințe consecutive ale Adunării generale, fără motive temeinice.

**CAPITOLUL VI**

**DREPTURILE ŞI OBLIGAŢIILE MEMBRILOR ORGANIZAȚIEI**

**Art. 21. Membrii Organizației** au următoarele **drepturi** statutare:

1. să participe la activitățile, proiectele și programele Organizației;
2. să folosească dotările materiale ale Organizației, în conformitate cu scopul acesteia;
3. să utilizeze însemnele și sigla Organizației;
4. să aleagă și să fie aleși în organele de conducere, în condițiile prevăzute de prezentul statut;
5. să beneficieze de toate formele de apărare și sprijin de care dispune Organizația;
6. să-și exprime liber punctul de vedere cu privire la măsurile ce urmează a fi luate și documentele ce urmează a fi întocmite;
7. să renunțe la calitatea de membru, printr-o cerere scrisă, adresată Consiliului Director și aprobată ulterior de Adunarea Generală;
8. să beneficieze de baza de date și de informațiile ce privesc activitatea Organizației;
9. să fie consultați în toate problemele de interes ale Organizației;
10. să solicite și să primească sprijin pentru probleme ce țin de activitatea lor și intră în sfera de activitate a Organizației;
11. să fie informați asupra programelor și proiectelor de dezvoltare a destinației;
12. să formuleze propuneri și critici constructive cu privire la activitatea și programele Organizației;
13. răspunderea membrilor va fi angajată în limitele responsabilităților avute în Organizație;
14. nici un membru al Organizației nu va fi personal responsabil de angajamentele contractate de aceasta, Organizația garantând cu patrimoniul său angajamentele contractate;
15. să fie informați conform prevederilor Statutului și a altor reglementări interne asupra deciziilor adoptate de Adunarea Generală și Consiliul Director;
16. să conteste, în condițiile Statutului și ale legilor în vigoare, deciziile organelor Organizației.

**Art. 22. Membrii Organizației** au următoarele **obligații** statutare:

1. să cunoască și să accepte statutul Organizației;
2. să contribuie la îndeplinirea scopului și obiectivelor Organizației;
3. să nu angajeze Organizația în nici o activitate fără mandat din partea Adunării Generale sau a Consiliului Director;
4. să plătească contribuția anuală, în valoarea stabilită de Adunarea Generală;
5. să nu aducă prejudicii de orice natură Organizației;
6. să participe la toate ședințele și acțiunile la care sunt convocați de către Consiliul Director;
7. să protejeze imaginea Organizației și să aibă o conduită corespunzătoare valorilor pe care aceasta le promovează;
8. să nu desfăşoare activităţi politice în cadrul sau cu ocazia activităţilor organizate de Organizație;
9. să anunțe în termen de 10 zile, la secretariatul Organizației, orice modificare care a survenit în legătură cu persoana sa (schimbare de sediu, nume, reprezentant legal etc.).

 **Art. 23.** (1) Membrii fondatori și membrii asociați plătesc o cotizație în cuantumul și condițiile stabilite de Adunarea Generală.

 (2) Valoarea cotizației pentru fiecare membru este de 400 lei/an. Valoarea cotizației se va stabili anual prin hotărâre a Adunării Generale a organizației .

**CAPITOLUL VII**

**ORGANELE DE CONDUCERE, ADMINISTRARE ŞI CONTROL. ATRIBUŢII**

**Art. 24.** Organele de conducere ale Organizației sunt Adunarea Generală și Consiliul Director.

**Art. 25. Adunarea Generală**

(1) Adunarea Generală este organul de conducere a Organizației, alcătuit din totalitatea membrilor fondatori și asociați.

(2) Fiecare membru fondator și fiecare membru asociat va depune toate diligențele pentru a-și asigura reprezentarea permanentă în cadrul Adunării Generale a Organizației. Mandatul reprezentanților este valabil de la data numirii acestora, până la data revocării/înlocuirii lor, prin hotărârea membrului fondator sau membrului asociat.

(3) Din rândul mandatarilor desemnați de către membri, Adunarea Generală îl alege pe președintele Organizației, care exercită atribuțiile prevăzute în prezentul Statut și care reprezintă Organizația în raporturile cu terții, cu excepția situațiilor în care se prevede expres altfel. Președintele Organizației este ales cu votul a două treimi din numărul membrilor fondatori și al membrilor asociați.

(4) Adunarea Generală a Organizației îndeplinește atribuțiile care îi revin conform art. 21 alin. (2) din Ordonanța Guvernului nr. 26/2000 cu privire la asociații și fundații, cu modificările și completările ulterioare, conform art. 10^6 din Ordonanța Guvernului nr. 58/1998 privind organizarea și desfășurarea activității de turism în România, cu modificările și completările ulterioare, precum şi atribuțiile speciale prevăzute de prezentul Statut, după cum urmează:

a) elaborarea strategiei de dezvoltare şi marketing turistic a destinaţiei;

b) aprobarea strategiei de dezvoltare şi marketing turistic a destinaţiei;

c) validarea adeziunii de noi membri;

d) alegerea şi revocarea membrilor Consiliului Director;

e) alegerea şi revocarea cenzorului;

f) aprobarea bugetului de venituri şi cheltuieli, a situaţiilor financiare anuale şi descărcarea de gestiune a Consiliului Director;

g) modificarea statutului;

h) hotărârea adeziunii de noi membri şi excluderea membrilor asociaţi;

i) ratificarea hotărârii Consiliului director cu privire la schimbarea sediului;

j) stabilirea cuantumului cotizaţiei;

k) orice alte atribuţii stabilite prin lege sau prin statut.

**Art. 26. Î**n conformitate cu prevederile art. 2^4 din Ordonanța Guvernului nr. 58/1998, aprobată cu modificări și completări prin Legea nr. 755/2001, cu modificările și completările ulterioare, deciziile membrilor în cazul organizației de management al destinației regionale, în cadrul Adunării generale, în vederea îndeplinirii obiectivelor organizației de management al destinației turistice, sunt luate prin vot astfel:

1. fiecare membru va avea dreptul la un vot;
2. dacă un membru sau asocierea a cel puțin doi membri asigură mai mult de jumătate din bugetul anual al organizației de management al destinației, atunci acest membru sau asocierea de membri va avea drept de veto asupra deciziilor supuse la vot.

**Art. 27.** Pentru a fi valabile, hotărârile Adunării Generale a Organizației se adoptă cu votul a 50% plus unu din numărul total al membrilor fondatori și asociați, prezenți la ședință.

**Art. 28.** (1) Adunarea Generală a Organizației se întrunește cel puțin o dată pe an.

(2) Adunarea Generală este statutar constituită în prezența a cel puțin jumătate plus unu dintre membrii cu drept de vot.

(3) În cazul în care nu se întrunește cvorumul de jumătate plus unu din numărul total al membrilor existenți la data convocării, se va organiza o nouă Adunare Generală ce va avea loc după 48 de ore, în același loc și la aceeași oră, deciziile fiind luate indiferent de numărul membrilor prezenți, cu votul a jumătate plus unu.

(4) Membrii Adunării Generale ai Asociaților pot participa la şedinţe prin teleconferinţă, videoconferinţă sau alte mijloace similare de comunicaţie, în care toate persoanele participante se pot auzi între ele şi fiecare membru care participă astfel va fi considerat prezent şi va avea dreptul de a fi numărat în cadrul cvorumului şi de a vota.

**Art. 29.** (1) Adunarea Generală a Organizației va fi convocată ori de câte ori este necesar, de către Președintele Organizației ori, în lipsa acestuia, de un număr reprezentând cel puțin 1/3 din numărul total al membrilor fondatori și ai membrilor asociați.

(2) Convocarea va fi transmisă prin scrisoare, fax sau e-mail cu cel puțin 10 (zece) zile calendaristice anterioare datei desfășurării ședinței şi va cuprinde data, ora, locul și ordinea de zi a şedinţei.

(3) Membrii fondatori și membrii asociați sunt legal convocați pentru Adunarea Generală, prin trimiterea convocatorului la adresa de poștă electronică indicată la art. 1, membrii Organizației având obligația de a notifica orice modificare la adresele de poștă electronică indicate anterior.

(4) Ședințele Adunării Generale vor fi conduse de Președintele Organizației sau, în absența acestuia, de persoana desemnată de către Președintele Organizației dintre mandatarii membrilor participanți.

(5) Adunarea Generală va alege dintre mandatarii membrilor participanți la ședință un secretar care va redacta procesul-verbal al şedinţei sau va desemna, din rândul salariaților Organizației, un secretar tehnic de ședință.

(6) Procesul-verbal al ședinței Adunării Generale este semnat de Președinte sau, în absența acestuia, de persoana desemnată. O copie a procesului-verbal va fi transmisă, în termen de maximum 5 (cinci) zile calendaristice de la data şedinţei, fiecărui membru, indiferent dacă reprezentantul acestuia a fost sau nu prezent la şedinţă.

(7) Hotărârile Adunării Generale pot fi semnate de asociați inclusiv cu semnătură electronică extinsă;

(8) Hotărârile Adunării Generale se consemnează într-un registru de procese-verbale, care se păstrează la sediul Organizației.

**Art. 30.** Reprezentantul membrului fondator și/sau al membrului asociat care, într-o anumită problemă supusă aprobării Adunării Generale, este interesat personal sau prin soțul/soția sa, prin ascendenții sau descendenții săi, prin rudele în linie colaterală sau afinii săi până la gradul al patrulea inclusiv, nu va putea lua parte la deliberare şi nici la vot, sub sancțiunea de daune – interese, dacă fără votul său nu s-ar fi obținut majoritatea cerută pentru adoptarea hotărârii.

**Art. 31.** Hotărârile adoptate de către Adunarea Generală a Organizației sunt obligatorii pentru toți membrii săi, chiar dacă aceștia nu au luat parte la Adunarea Generală sau au votat împotrivă.

**Art. 32**. (1) **Președintele Organizației** este și Președintele Consiliului Director și este ales pe o perioadă de 3 ani, având dreptul la doar două mandate succesive.

(2) Președintele Organizației îndeplinește următoarele **atribuții**:

1. convoacă și conduce lucrările Adunării Generale și ale Consiliului Director;
2. reprezintă Organizația în relațiile cu terții, instituții, organizații și în acţiunile în justiţie, cu excepția situațiilor în care se prevede altfel în mod expres;
3. semnează actele și documentele adoptate de Adunarea Generală a Organizației, urmărește și asigură ducerea la îndeplinire a acestor hotărâri;
4. semnează actele și documentele Organizației în relațiile cu autorități publice naționale şi internaționale, cu finanțatori şi organisme naționale și internaționale, precum şi cu alte foruri a căror participare este necesară în vederea obținerii de finanțări nerambursabile şi rambursabile, destinate realizării unor obiective de interes comun;
5. este persoana împuternicită să desfăşoare procedura de obţinere a avizului emis de autoritatea publică centrală responsabilă în domeniul turismului şi de dobândire a personalităţii juridice, dacă nu este prevăzut altfel în statut;
6. acţionează în conformitate cu strategia de dezvoltare și marketing turistic şi planul de acțiune aprobate de Adunarea Generală a Organizației în vederea realizării obiectivelor propuse;
7. încheie în numele şi pe seama Organizației acte juridice (contracte etc.), iar suma limită/operațiune se stabilește de Consiliul Director;
8. coordonează elaborarea de către managerul de destinație turistică a Bugetului anual de venituri și cheltuieli, care se înaintează spre analiză și aprobare Consiliului Director, iar acesta îl supune apoi aprobării în Adunarea Generală a Organizației;
9. îndeplinește orice alte sarcini dispuse de către Adunarea Generală.

 **Art. 33. Consiliul Director**

(1) Consiliul Director este organul strategic de conducere al Organizației și asigură punerea în executare a hotărârilor Adunării Generale a Asociaților.

(2) Consiliul Director este format din minimum 5 membri neremunerați, fiecare cu vot egal, propuși și votați în cadrul Adunării Generale, astfel: 1 preşedinte, 1 vicepreședinte, 1 secretar, 2 membri;

(3) Componenţa Consiliului Director va asigura cât mai bine reprezentativitatea în cadrul acestui organ a tuturor membrilor Organizației.

(4) Mandatul Consiliului Director este pe o perioadă de 3 (trei) ani.

(5) Numărul membrilor Consiliului Director poate fi modificat prin hotărârea Adunării Generale a organizației;

(6) Primul Consiliu Director este ales dintre membrii fondatori, în urma primei Adunări Generale, Președintele Organizației fiind și Președintele Consiliului Director.

(7) Consiliul Director are următoarele **atribuţii**:

1. coordonează şi implementează strategia de dezvoltare şi marketing turistic;
2. prezintă Adunării Generale raportul anual de activitate, execuţia bugetului de venituri şi cheltuieli, planul anual de activităţi şi bugetul previzional;
3. stabileşte procedura de angajare a managerului de destinaţie turistică şi organizează procesul de recrutare;
4. încheie acte juridice în numele şi pe seama organizaţiei;
5. acceptă donaţii, sponsorizări şi alte venituri în condiţiile legii;
6. aprobă politica de personal a organizaţiei şi organigrama;
7. aduce la cunoștința Adunării Generale cererile de înscriere și/sau retragere în/din organizație;
8. aduce la cunoștința Adunării Generale fiecare situație în care un membru a fost suspendat de drept și motivul acestei suspendări, precum și data la care s-a ridicat suspendarea de drept, dacă motivele suspendării au fost îndepărtate;
9. propune Adunării generale cuantumul cotizaţiei şi modul de achitare a acesteia;
10. hotărăşte, la nevoie, schimbarea sediului organizaţiei;
11. împuterniceşte, în caz de nevoie şi în condiţiile legii, una sau mai multe persoane pentru a îndeplini anumite atribuţii cu caracter special în numele şi în favoarea organizaţiei;
12. îndeplineşte orice alte atribuţii prevăzute de statut sau stabilite de Adunarea generală.

**(8) Pot fi membri în Consiliul Director și persoane care ocupă funcții de conducere în cadrul instituțiilor și autorităților publice membre ale Organizației, dat fiind faptul că interesul respectivelor autorități și instituții este de a sprijini activitatea Organizației.**

(9) Membrii Consiliului Director sunt răspunzători pentru activitatea lor, în conformitate cu legislația în vigoare.

**Art. 34.** (1) Consiliul Director se întrunește în şedinţe ordinare, lunar. Se poate întruni în şedinţe extraordinare, convocându-se de fiecare dată când este necesar, la solicitarea președintelui, a managerului de destinație ori a cel puțin unei treimi din membrii săi.

(2) Convocarea Consiliului Director se face cu cel puţin 5 (cinci) zile calendaristice înainte de data stabilită pentru desfășurarea ședințelor, iar în situații care reclamă urgență, cu cel puţin 48 de ore înainte. Convocarea se va face în scris, precizându-se ordinea de zi, data, ora şi locul desfășurării ședinței şi, după caz, orice alte documente anexate ordinii de zi.

(3) Membrii Consiliului Director sunt legal convocați pentru ședințele ordinare și extraordinare, prin trimiterea convocatorului la adresa de poștă electronică indicată la art. 1, membrii Consiliului Director având obligația de a notifica orice modificare la adresele de poștă electronică indicate anterior.

(4) Şedinţa Consiliului Director este legal constituită în prezenţa a jumătate plus unu din totalul membrilor săi.

(5) În cazurile de absență a președintelui, atribuțiile sale vor fi delegate vicepreședintelui, prin act intern.

(6) Membrii Consiliului Director pot participa la şedinţe prin teleconferinţă, videoconferinţă sau alte mijloace similare de comunicaţie, în care toate persoanele participante se pot auzi între ele şi fiecare membru care participă astfel va fi considerat prezent şi va avea dreptul de a fi numărat în cadrul cvorumului şi de a vota.

(7) Consiliul Director va alege dintre participanții la ședință sau va desemna, din rândul salariaților Organizației, un secretar care va redacta procesul-verbal al ședinței. Deciziile Consiliului Director se consemnează în registrul de procese-verbale, care se păstrează la sediul Organizației.

(8) Consiliul Director emite decizii în urma ședințelor ordinare și extraordinare, pe care le adoptă cu votul a jumătate plus unu din membrii prezenţi. În caz de balotaj, votul președintelui este decisiv.

(9) Deciziile sunt valide după semnarea lor de către președinte și secretar. Refuzul semnării acestora se va motiva în scris.

(10) Deciziile Consiliului Director pot fi semnate inclusiv cu semnătură electronică extinsă.

**Art. 35.** Deciziile contrare legii și/sau Statutului Organizației pot fi atacate în justiție de către oricare dintre membrii acesteia, în termen de 15 (cincisprezece) zile de la data când au luat cunoștință despre decizie sau de la data când a avut loc ședința, după caz.

**Art. 36.** Membrul Consiliului Director care, într-o anumită problemă supusă deciziei Consiliului Director, este interesat personal sau prin soțul/soția sa, ascendenții sau descendenții săi, rudele în linie colaterală sau afinii până la gradul al patrulea inclusiv nu va putea lua parte la deliberare şi nici la vot, sub sancțiunea de daune – interese, dacă fără votul său nu s-ar fi obținut majoritatea cerută pentru adoptarea hotărârii.

**Art. 37.** Calitatea de **membru în Consiliul Director** încetează:

a) la data expirării mandatului, dacă nu a fost reales;

b) prin renunțarea expresă la mandat;

c) prin deces sau punere sub interdicție;

d) prin revocarea mandatului de către Adunarea Generală a Organizației, în următoarele situații:

 I) dacă este condamnat printr-o sentință penală;

II) dacă a compromis imaginea și integritatea Organizației;

III) dacă dovedește lipsă de interes în îndeplinirea mandatului încredințat;

IV) dacă obține rezultate slabe în îndeplinirea mandatului încredințat;

V) dacă lipsește la mai mult de jumătate din ședințele anuale ale Consiliului Director.

**Art. 38.** (1) **Managerul de destinație** al Organizației îşi exercită atribuţiile în baza unui contract individual de muncă și coordonează aparatul tehnic al Organizației.

(2) Managerul de destinație turistică este selectat pe baza procedurii de angajare, conform unor criterii stabilite de Consiliul Director.

(3) Criteriile minimale în baza cărora va fi selectat managerul de destinație turistică sunt:

1. formarea profesională: studii superioare;
2. atestare în managementul turismului/economia turismului, alte calificări/specializări ca manager de destinație;
3. experiență profesională de management în administrația publică sau mediul privat de minim 2 ani;
4. aptitudini și competențe sociale;
5. proiect privind Viziunea de Dezvoltare a Destinației Turistice Integrate Bucovina;
6. cunoștințe avansate de limba engleză;
7. absolvirea unui curs de manager al destinatiei.

(4) Consiliul Director poate stabili și alte criterii suplimentare de selectare a managerului de destinație turistică.

**Art. 39.** (1) Consiliul Director stabilește atribuțiile managerului de destinație turistică.

(2) **Atribuțiile** managerului de destinație sunt următoarele:

1. întocmește și propune spre aprobare Consiliului Director Regulamentul de Organizare şi Funcționare al Organizației, Regulamentul de Ordine Interioară, precum și organigrama aparatului tehnico-operaţional al Organizației;
2. elaborează metodologia şi organizează concursul pentru ocuparea posturilor existente în organigramă;
3. organizează, conduce şi gestionează activitatea curentă a Organizației;
4. elaborează documentele înaintate spre aprobare Adunării Generale și Consiliului Director;
5. duce la îndeplinire deciziile adoptate de Consiliul Director și de către Adunarea Generală;
6. informează Adunarea Generală și Consiliul Director asupra activităţilor desfăşurate de către aparatul tehnic și operațional al Organizației;
7. prezintă Consiliului Director raportul de activitate pe perioada anterioară, execuţia bugetului de venituri şi cheltuieli, bilanţul contabil, proiectul bugetului de venituri şi cheltuieli al exerciţiului financiar viitor;
8. monitorizează plata cotizaţiei anuale a membrilor la bugetul Organizației şi propune Consiliului Director măsurile ce trebuie luate împotriva celor care nu şi-au achitat cotizaţia datorată;
9. alte atribuții stabilite de Consiliul Director.

 **Art. 40. Controlul financiar** al Organizației este asigurat de un **cenzor/comisie de cenzori** aleși de Adunarea Generală, pentru o perioadă de \_\_\_\_\_\_ ani, cu posibilitatea prelungirii mandatului. Comisia de cenzori se va constitui din număr impar de membri.

 **Art. 41.** Cenzorul Organizației trebuie să deţină calitatea de expert contabil sau de contabil autorizat, în condițiile legii. Acesta nu poate fi membru/reprezentant în Adunarea Generală a Organizației şi/sau în Consiliul Director.

**Art. 42.** (1) Adunarea Generală aprobă regulamentul de organizare și funcționare a cenzorului/comisiei de cenzori.

(2) Pentru activitatea depusă, cenzorul primește o indemnizație, stabilită de Adunarea Generală a Asociaților.

**Art. 43.** (1) Cenzorul poate renunţa la funcţia sa, cu un preaviz de 30 de zile, el fiind răspunzător pentru nerespectarea acestui termen prin retragerea sa intempestivă şi pentru eventualele neglijenţe în îndeplinirea atribuţiilor.

(2) În caz de indisponibilitate, atribuţiile acestuia vor fi exercitate temporar de Cenzorul supleant, urmând ca Adunarea Generală să decidă în maxim 3 luni înlocuirea Cenzorului.

**Art. 44.** În realizarea competenței sale, cenzorul/comisia de cenzori are următoarele **atribuții**:

1. verifică, cel puțin o dată pe an, modul în care este administrat patrimoniul Organizației;
2. întocmește rapoarte, pe care le prezintă Consiliului Director şi Adunării Generale;
3. poate participa la şedinţele Consiliului Director, fără drept de vot;
4. îndeplinește orice alte atribuții de control financiar, prevăzute în prezentul Statut sau stabilite de către Adunarea Generală a Organizației.

**CAPITOLUL VIII**

**DIZOLVAREA ŞI LICHIDAREA ORGANIZAȚIEI**

**Art. 45**. Organizația se dizolvă:

1. de drept;
2. prin hotărârea instanței judecătorești competente;
3. prin hotărârea Adunării Generale.

**Art. 46.** (1) Organizația se dizolvă **de drept**, prin:

1. imposibilitatea realizării scopului și obiectivelor pentru care a fost constituită, dacă în termen de 3 luni de la constatarea unui astfel de fapt nu se produce adoptarea de măsuri de remediere;
2. imposibilitatea constituirii Adunării Generale sau a Consiliului Director în conformitate cu prezentul statut, dacă această situație durează mai mult de un an de la data la care Adunarea Generală sau, după caz, Consiliul Director trebuia să se constituie;
3. reducerea numărului de membri asociați sub limita fixată de lege, dacă acesta nu a fost complinit în termen de 3 luni de la producerea sa.

(2) Constatarea dizolvării se realizează prin hotărârea judecătoriei în a cărei circumscripție teritorială se află sediul Organizației, la cererea oricărei persoane interesate.

**Art. 47.** Organizația se dizolvă **prin hotărârea instanței judecătorești competente**, când:

1. scopul sau activitatea sa au devenit ilicite sau contrare ordinii publice;
2. realizarea scopului său este urmărită prin mijloace ilicite sau contrare ordinii publice;
3. Organizația urmărește un alt scop decât acela pentru care s-a constituit;
4. Organizația a devenit insolvabilă.

**Art. 48.** Organizația se poate dizolva și **prin hotărârea Adunării Generale** a acesteia, luată cu votul a două treimi din totalul voturilor exprimate în Adunarea Generală. În termen de 15 zile de la data scadenței la care s-a hotărât dizolvarea, hotărârea Adunării Generale a Organizației se depune la judecătoria în a cărei circumscripție teritorială își are sediul Organizația, pentru a fi înscrisă în Registrul Asociațiilor și Fundațiilor.

**Art. 49.** (1) Lichidarea Organizației se va face în condițiile prevăzute de legislația în vigoare, cu respectarea dispoziţiilor art. 60 din Ordonanţa Guvernului nr. 26/2000, aprobată cu modificări şi completări prin Legea nr. 246/2005, cu modificările şi completările ulterioare.

(2) În cazul dizolvării Organizației, patrimoniul rezultat în urma lichidării nu poate fi transmis către persoane fizice.

(3) În cazul dizolvării Organizației, patrimoniul rezultat în urma lichidării va fi transmis către persoane juridice de drept privat sau de drept public, cu scop identic sau asemănător, ca urmare a deciziei Adunării Generale a organizației prin votul majorităţii simple a membrilor prezenţi.

**Art. 50.** (1) În cazul dizolvării de drept sau prin hotărâre judecătorească, prevăzute la art. de mai sus, lichidatorii vor fi numiți prin însăși hotărârea judecătorească.

(2) În cazul dizolvării hotărâte de Adunarea Generală a Organizației, lichidatorii vor fi numiți de către Adunarea Generală.

(3) În toate cazurile, mandatul Consiliului Director încetează odată cu numirea lichidatorilor.

(4) Lichidatorii vor putea fi persoane fizice sau juridice, autorizate în condițiile legii.

**Art. 51.** (1)Imediat după intrarea lor în funcție, lichidatorii vor face inventarul și vor încheia un bilanț care să constate situația exactă a activului și pasivului Organizației.

(2) Lichidatorii sunt obligați să primească și să păstreze registrele și orice alte acte scrise ale Organizației.

(3) De asemenea, ei vor ține un registru cu toate operațiunile lichidării, în ordinea datei acestora. Lichidatorii își îndeplinesc mandatul sub controlul cenzorului.

**Art. 52.** Lichidatorii sunt obligați să continue operațiunile juridice în curs, să încaseze creanțele, să plătească creditorii și, dacă numerarul este suficient, să transforme și restul activului în bani, procedând la vânzarea prin licitație publică a bunurilor mobile și imobile.

**Art. 53.**Lichidatorii nu pot încheia operațiunile și nu pot remite celor în drept contul gestiunii decât după expirarea unui termen de 6 luni de la publicarea dizolvării Organizației.

**Art. 54.**Lichidatorii răspund solidar pentru daunele cauzate creditorilor din culpa lor.

**Art. 55**. Atât față de membrii Organizației, cât și față de membrii asociați, lichidatorii sunt supuși regulilor mandatului.

**Art. 56.** După terminarea lichidării, lichidatorii sunt obligați ca în termen de două luni să depună bilanțul, registrul jurnal și un memorandum, declarând operațiunile de lichidare la Registrul asociațiilor și fundațiilor al judecătoriei în a cărei circumscripție teritorială își are sediul Organizația. Lichidatorii sunt obligați să îndeplinească toate procedurile pentru publicarea lichidării și radierea Organizației din Registrul asociațiilor și fundațiilor.

**Art. 57**. Dacă în termen de 30 de zile libere de la depunerea bilanțului nu se înregistrează nici o contestație, bilanțul se consideră definitiv aprobat și lichidatorii, cu autorizarea judecătoriei, vor remite celor în drept bunurile și sumele rămase de la lichidare, împreună cu toate registrele și actele Organizației și ale lichidării. Numai după aceasta, lichidatorii vor fi considerați descărcați și li se va elibera, în acest scop, un act constatator.

**Art. 58.** Contestațiile la bilanțul lichidatorilor se pot formula de orice persoană interesată, la judecătoria în a cărei circumscripție teritorială se află sediul Organizației.

**Art. 59.** Organizația își încetează existența la data radierii din Registrul asociațiilor și fundațiilor.

**Art. 60.** Dispozițiile prezentului capitol se completează cu dispozițiile cap. IX din O.G. nr. 26/2000, modificată și aprobată prin Legea nr. 246/2006, Dizolvarea și lichidarea, precum și cu alte prevederi legale în vigoare în materie la data dizolvării și lichidării Organizației.

**CAPITOLUL IX**

**DISPOZIŢII FINALE**

**Art. 61.** (1) Prezentul Statut poate fi modificat doar prin acte adiționale, semnate de minim 2/3 din membrii fondatori și asociați.

(2) Modificarea sau completarea prezentului Statut se realizează în forma scrisă, cu îndeplinirea condițiilor legale de fond şi formă, prin înscrierea acestor modificări/completări în Registrul Asociațiilor şi Fundațiilor aflat la grefa Judecătoriei Suceava, cu aplicarea corespunzătoare a prevederilor cuprinse în Ordonanța de Guvern nr. 26/2000 aprobată cu modificări și completări prin Legea nr. 246/2005 cu privire la asociații și fundații.

**Art. 62.** (1) Organizația va ţine la sediul său, pe o perioadă de 5 (cinci) ani, evidențele contabile, registrele cerute de lege, rapoartele corecte şi complete ale conturilor, procesele-verbale ale ședințelor Adunării Generale şi ale Consiliului Director, precum şi un registru cuprinzând dispozițiile emise de managerul de destinație.

(2) Toate dosarele şi registrele Organizației pot fi inspectate de către oricare dintre membrii fondatori și asociați ai Organizației, inclusiv de cenzorul Organizației.

**Art. 63.** Prezentul statut este cadrul normativ pe baza căruia se va desfășura întreaga activitate a Organizației.

**Art. 64.** Prevederile prezentului statut se completează cu celelalte dispoziții legale în vigoare, incidente activității Organizației.

**Art. 65.** Conform Procesului-verbal de Constituire, noi, membrii fondatori ai ORGANIZAŢIEI DE MANAGEMENT AL DESTINAŢIEI REGIONALE BUCOVINA, îl/o împuternicim pe:

* \_\_\_\_\_\_\_\_\_\_\_\_\_\_\_\_\_\_\_\_\_, identificat/ă cu C.I. seria \_\_\_\_\_\_, nr. \_\_\_\_\_\_, având C.N.P. \_\_\_\_\_\_\_\_\_\_\_\_\_\_\_, domiciliat/ă în \_\_\_\_\_\_\_\_\_\_\_\_\_, să acţioneze în numele nostru și pentru noi în vederea obținerii avizului conform emis de autoritatea publică centrală responsabilă în domeniul turismului,
* \_\_\_\_\_\_\_\_\_\_\_\_\_\_\_\_\_\_\_\_\_, identificat/ă cu C.I. seria \_\_\_\_\_\_, nr. \_\_\_\_\_\_, având C.N.P. \_\_\_\_\_\_\_\_\_\_\_\_\_\_\_, domiciliat/ă în \_\_\_\_\_\_\_\_\_\_\_\_\_, să acţioneze în numele nostru și pentru noi în vederea desfășurării procedurii de dobândire a personalității juridice a organizației în fața Judecătoriei \_\_\_\_\_\_\_\_\_\_\_\_\_\_\_\_ și înscrierea în Registrul asociațiilor și fundațiilor, precum și să semneze acte modificatoare potrivit solicitărilor impuse de instanța judecătorească dacă este cazul, semnătura sa fiind valabilă în acest sens. Totodată, este împuternicit în vederea deschiderii contului pentru consemnarea patrimoniului inițial, cât și pentru orice alte operațiuni bancare.

**Art. 66.** (1) Prezentul Statut este guvernat de legea română. În situația în care intervin modificări ale legislaţiei în domeniu, prezentul Statut va fi modificat în conformitate cu noile prevederi.

(2) Prevederile prezentului Statut se completează cu celelalte dispoziții legale în vigoare.

(3) Toate litigiile născute din sau în legătură cu acest Statut, inclusiv orice problemă privind interpretarea, validitatea sau încetarea acestuia, care nu pot fi rezolvate pe cale amiabilă, vor fi deduse spre soluționare instanțelor judecătorești competente.

**Art. 67.** Următoarele anexefac parte dintegrantă din prezentul statut:

* **ANEXA 1.** Organigrama Organizației de Management al Destinației Bucovina
* **ANEXA 2.** Componența nominală a celor dintâi organe de conducere, administrare și control ale Organizației de Management al Destinației Bucovina, stabilită prin vot, în cadrul primei Adunării Generale a organizației din data de .....................

**Prezentul STATUT a fost redactat și semnat în \_\_\_\_\_ (\_\_\_\_) exemplare originale, astăzi, data autentificării/atestării sale \_\_\_\_\_\_\_\_\_\_\_\_\_\_\_\_\_\_.**

**MEMBRII FONDATORI:**

|  |  |
| --- | --- |
| Județul Suceava, prin Consiliul Județean SuceavaPreședinte,Gheorghe FLUTUR  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Organizația de Management al Destinației Locale „Suceava – Orașul Cetății de Scaun”Președinte, Ion LUNGU  | \_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Organizația de Management al Destinației Locale Țara DornelorPreședinte, Ilie BONCHEȘ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Organizația de Management al Destinației Locale Sucevița – PutnaPreședinte, Ioan Iacoban | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Camera de Comerț și Industrie Suceava Președinte, Nicolae TROAŞE  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Regia Autonomă „Aeroportul Ștefan cel Mare – Suceava”Director general Ioan MĂRIUȚA | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Asociația „Produs în Bucovina” Președinte, Gabriel Lemnariu  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Direcția Silvică SuceavaDirector general, Sorin Călin CIOBANU  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Municipiul Câmpulung Moldovenesc, prin Consiliul Local al Municipiului Câmpulung MoldovenescPrimar, Mihăiță NEGURĂ | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Municipiul Fălticeni, prin Consiliul Local al Municipiului FălticeniPrimar, Cătălin Gheorghe COMAN | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Orașul Gura Humorului, prin Consiliul Local al Orașului Gura HumoruluiPrimar, Marius Ioan URSACIUC  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Orașul Siret, prin Consiliul Local al Orașului SiretPrimar, Adrian POPOIU  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Comuna Coșna, prin Consiliul Local al Comunei CoșnaPrimar, Gavril PARDĂU  |  |
| Comuna Frumosu, prin Consiliul Local al Comunei FrumosuPrimar, Constantin BUGA  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Comuna Fundu Moldovei, prin Consiliul Local al Comunei Fundu MoldoveiPrimar, Ion Tudor ZDROB  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Comuna Moldovița, prin Consiliul Local al Comunei MoldovițaPrimar, Traian ILISEI  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Comuna Panaci, prin Consiliul Local al Comunei PanaciPrimar, Vasile COZAN  |  |
| Comuna Pojorâta, prin Consiliul Local al Comunei PojorâtaPrimar, Ioan Bogdan CODREANU  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Comuna Sadova, prin Consiliul Local al Comunei SadovaPrimar, Mihai Constantinescu OTCU  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Comuna Vama, prin Consiliul Local al Comunei VamaPrimar, Nicolai BALTAG  | \_\_\_\_\_\_\_\_\_\_\_\_\_\_\_\_\_\_\_\_\_\_ |
| Comuna Vatra Moldoviței, prin Consiliul Local al Comunei Vatra MoldovițeiPrimar, Virgil SAGHIN  | \_\_\_\_\_\_\_\_\_\_\_\_\_\_\_\_\_\_\_\_\_\_ |

ANEXA 1 la STATUT

**ORGANIZAȚIA DE MANAGEMENT AL DESTINAȚIEI**

**BUCOVINA**

ORGANIGRAMĂ

Adunarea generală OMD Bucovina

Consiliul Director (CD): Președinte

Vicepreședinte

Secretar

Membri

Manager destinație

Cenzor

|  |  |
| --- | --- |
| Președinte OMD Bucovina, |  |
| ............................ |  |

ANEXA 2 LA STATUT

**Componența nominală a celor dintâi organe de conducere, administrare și control ale**

**Organizației de Management al Destinației Bucovina**

1. **Membrii Adunării Generale**

|  |  |  |  |
| --- | --- | --- | --- |
| **Nr. crt.** | **Denumire membri**  | **Nume/Prenume reprezentanți**  | **Semnătura/Ștampila** |
|  | Județul Suceava, prin Consiliul Județean Suceava | Gheorghe FLUTUR  |  |
|  | Organizația de Management al Destinației Locale „Suceava – Orașul Cetății de Scaun” | Ion LUNGU  |  |
|  | Organizația de Management al Destinației Locale Țara Dornelor | Ilie BONCHEȘ |  |
|  | Organizația de Management al Destinației Locale Sucevița – Putna | Ioan Iacoban |  |
|  | Camera de Comerț și Industrie Suceava  | Nicolae TROAŞE |  |
|  | Regia Autonomă „Aeroportul Ștefan cel Mare – Suceava” | Ioan MĂRIUȚA |  |
|  | Asociația „Produs în Bucovina”  | Gabriel Lemnariu |  |
|  | Direcția Silvică Suceava | Sorin Călin CIOBANU |  |
|  | Municipiul Câmpulung Moldovenesc, prin Consiliul Local al Municipiului Câmpulung Moldovenesc |  Mihăiță NEGURĂ |  |
|  | Municipiul Fălticeni, prin Consiliul Local al Municipiului Fălticeni | Cătălin Gheorghe COMAN |  |
|  | Orașul Gura Humorului, prin Consiliul Local al Orașului Gura Humorului | Marius Ioan URSACIUC |  |
|  | Orașul Siret, prin Consiliul Local al Orașului Siret | Adrian POPOIU |  |
|  | Comuna Coșna, prin Consiliul Local al Comunei Coșna | Gavril PARDĂU |  |
|  | Comuna Frumosu, prin Consiliul Local al Comunei Frumosu | Constantin BUGA  |  |
|  | Comuna Fundu Moldovei, prin Consiliul Local al Comunei Fundu Moldovei | Ion Tudor ZDROB  |  |
|  | Comuna Moldovița, prin Consiliul Local al Comunei Moldovița | Traian ILISEI  |  |
|  | Comuna Panaci, prin Consiliul Local al Comunei Panaci | Vasile COZAN  |  |
|  | Comuna Pojorâta, prin Consiliul Local al Comunei Pojorâta | Ioan Bogdan CODREANU  |  |
|  | Comuna Sadova, prin Consiliul Local al Comunei Sadova | Mihai Constantinescu OTCU |  |
|  | Comuna Vama, prin Consiliul Local al Comunei Vama | Nicolai BALTAG  |  |
|  | Comuna Vatra Moldoviței, prin Consiliul Local al Comunei Vatra Moldoviței | Virgil SAGHIN  |  |

 **2.Membrii Consiliului Director și funcția în cadrul acestuia**

|  |  |  |  |
| --- | --- | --- | --- |
| **Nr. crt.** | **Nume/Prenume membri** | **Funcția în Consiliul Director** | **Semnătură/ Ștampilă** |
| 1 |  | Președinte  |  |
| 2 |  | Vicepreședinte |  |
| 3 |  | Secretar |  |
| 4 |  | Membru |  |
| 5. |  | Membru |  |

 **2.Cenzor în Cadrul OMD Bucovina**

|  |  |  |  |
| --- | --- | --- | --- |
| **Nr. crt.** | **Nume/Prenume cenzor** | **Date de contact** | **Semnătură/ Ștampilă** |
| 1 | Aura IONESCU  |  |  |

**Întocmit,**

**Axânti-Coca Mihaela**

**PREȘEDINTE DE ȘEDINȚĂ, SECRETAR GENERAL,**